Tarybos reglamentas (EEB) Nr. 2530/80
1980 m. rugsėjo 30 d.
iš dalies keičiantis Reglamentą (EEB) Nr. 315/68, nustatantį skirtų pražydinti svogūnėlių, gumbasvogūnių ir gumbavaisių kokybės standartus
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. vasario 27 d. Tarybos reglamentą (EEB) Nr. 234/68 dėl bendro augančių medžių ir kitų augalų, svogūnėlių, šaknų ir kitų augalų dalių, skintų gėlių bei dekoratyvinių žalumynų rinkos organizavimo [1], ypač į jo 3 straipsnį,
atsižvelgdama į Komisijos pasiūlymą,
kadangi 1968 m. kovo 12 d. Tarybos reglamento (EEB) Nr. 315/68, nustatančio skirtų pražydinti svogūnėlių, gumbasvogūnių ir gumbavaisių kokybės standartus [2] su paskutiniais pakeitimais, padarytais Reglamentu (EEB) Nr. 338/77 [3], priede yra numatytos nuostatos dėl dydžio klasių; kadangi šios nuostatos neapima šių produktų: Allium neapolitanum, Ixia, Eranthis cilicica ir hiemalis, Fritillaria meleagris, jos atmainų ir hibridų ir Sparaxis tricolor, jo atmainų ir hibridų; kadangi šie produktai turėtų būti įtraukti į šį priedą, siekiant geresnio kokybės standartų nustatymo tikslų įgyvendinimo,
PRIĖMĖ ŠĮ REGLAMENTĄ:
1 straipsnis
Šio reglamento priede išvardyti produktai ir su kiekvienu iš jų susijusios nuostatos įterpiami į Reglamento (EEB) Nr. 315/68 priedo III skyriaus lentelę abėcėlės tvarka.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1981 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1980 m. rugsėjo 30 d.